Իրինա Բեզռուկովա

Իրինա Վլադիմիրովնա Բեզրուկովա (, ), կինոյի և թատրոնի ռուս դերասանուհի, հեռուստահաղորդավարուհի, հասարակական գործիչ, բարձր կարգի տիֆլոմեկնաբան։ Մոսկվայի մարզի հասարակական պալատի անդամ։

Կենսագրություն
Իրինա Վլադիմիրովնա Բախտուրան (առաջին ամուսնությունից հետո՝ Լիվանովա, երկրորդից հետո՝ Բեզրուկովա) ծնվել է 1965 թվականի ապրիլի 11-ին Դոնի Ռոստովում։

1988 թվականին ավարտել է Ռոստովի արվեստի ուսումնարանը, որտեղ սովորել է Ա. Մալիշևի և Վ. Շապիրոյի կուրսում (1984-1988 թվականներ) և ստացել «կինոյի և թատրոնի դերասանի» մասնագիտացում։ Ուսումնարանի երկրորդ կուրսից խիտ գրաֆիկով աշխատել է Ռոստովի Մաքսիմ Գորկու անվան դրամայի ակադեմիական թատրոնում և մինչ ուսումնարանն ավարտելը խաղացել է ավելի քան երկու հարյուր ներկայացումներում։

1988 թվականից մինչև 1989 թվականն աշխատել է Տուլայի պետական դրամատիկական թատրոնում։

1990 թվականին խաղացել է Մոսկվայի Օլեգ Տաբակովի ղեկավարած թատրոն-ստուդիայում։

1999-2000 թվականներին Իրինա Բեզռուկովան վարել է «Խանութ բազմոցին» () հաղորդումը «РТР» հեռուստաալիքով, «Ամենա-ամենա» (««Самые-самые»») հաղորդումը «СТС» հեռուստաալիքով։ Երկու տարի որպես սանրվածքների մոդել աշխատել է «Wella» թիմում (Սերգեյ Զվերև, Ս. Ռիժկովա)։

Որպես ջահակիր մասնակցել է 2004 թվականին Աթենքում անցկացվելիք Օլիմպիական խաղերի օլիմպիական կրակի տեղափոխման մոսկովյան փուլին։

2008 թվականի հուլիսի 8-ին Սերգեյ Բեզռուկովի հետ վարել է Ռուսաստանում առաջին անգամ կամզակերպված Ընտանիքի, սիրո և հավատարմության օրվան նվիրված տոնակատարությունը։

2009 թվականի սեպտեմբերին Իրինա Բեզռուկովան ընդգրկվել է բժշկության և առողջապահության բնագավառում սոցիալական ծրագրերի իրականացման ոլորտում համագործակցության «Վերածնունդ» միջտարածաշրջանային բարեգործական հասարակական կազմակերպության հոգաբարձուների խորհրդի անդամ։ Կազմակերպությունն օգնում է ռևմատիկ հիվանդություններով տառապող երեխաներին։

2010 թվականին դարձել է «Երկրի ժամի» դեսպան Ռուսաստանում, որը Վայրի բնության համաշխարհային հիմնադրամի կազմակերպած ակցիա է։

2013 թվականին Իրինա Բեզռուկովան ստացել է «Բարձր կարգի տիֆլոմեկնաբանի» մասնագիտացում, կատարում է տիֆլոմեկնաբանությունները Մոսկվայի Նահանգային դրամատիկական թատրոնի ներկայացումների համար։

2013 թվականին դարձել է Սերգեյ Բեզռուկովի սոցիալ-մշակութային նախագծերի աջակցման ու զարգացման հիմնադրամի համահիմնադիրն ու կրեատիվ տնօրենը։

2015 թվականի հունիսի 11-ին՝ Ռուսաստանի օրվա նախօրեին, Իրինա Բեզռուկովան արժանացել է Մոսկվայի մարզի պատվավոր մրցանակի՝ սուրբ Սերգեյ Ռադոնեժսկու նշանի, որ տրվում է հասարակական ու բարեգործական բեղմնավոր գործունեության և Մերձմոսկովյան տարածաշրջանի կյանքին ակտիվ մասնակցության համար։ Դրանից բացի նա բազմաթիվ մրցանակների է արժանացել իր բարեգործական գործունեության համար։

2015 թվականի հուլիսի 6-ին Իրինա Բեզռուկովան դարձել է Մոսկվայի մարզի հասարակական պալատի նոր կազմի անդամ և գլխավորել է Քաղաքացիների կյանքի որակի, առողջապահության ու սոցիալական քաղաքականության հանձնաժողովը։

2015 թվականի հուլիսի 31-ին «360° Подмосковье» ալիքով եթեր է հեռարձակվել Իրինա Բեզռուկովայի «Զրույց բեմում Իրինա Բեզռուկովայի հետ» () հեղինակային հաղորդումը, որի առաջին հյուրը եղել է Սերգեյ Բեզռուկովը։ Հետագայում Իրինա Բեզռուկովան հյուրընկալել է նաև կոմպոզիտոր Մաքսիմ Դունաևսկուն, դաշնակահար Դենիս Մացուևին, դերասաններ Դմիտրի Խառատյանին, Դմիտրի Դյուժևին և արվեստի այլ հայտնի գործիչների։

Իրինա Բեզռուկովան Ռուսաստանի սպորտի վարպետ, պարի միջազգային մրցույթների հաղթող Մաքսիմ Պետրովի հետ մասնակցել է «Պարեր աստղերի հետ» ռուսական հեռուստաշոուի տասներորդ հոբելյանական եթերաշրջանին, որ սկսել է եթեր հեռարձակվել 2016 թվականի մարտի 7-ին «Россия 1» հեռուստաալիքով։

Անձնական կյանք 
 Առաջին ամուսին (1989-2000 թվականներ) – Իգոր Լիվանով (ծնվել է 1953 թվականի նոյեմբերի 15-ին), կինոյի և թատրոնի ռուս դերասան, Ռուսաստանի Դաշնության վաստակավոր արտիստ (2004 թվականից),
 Որդի – Անդրեյ Իգորևիչ Լիվանով (6 դեկտեմբերի, 1989 – 14 մարտի, 2015), որպես ադմինիստրատոր աշխատել է Մոսկվայի նահանգային դրամատիկական թատրոնում նրա գոյության առաջին օրերից,
 Երկրորդ ամուսին – Սերգեյ Բեզռուկով (ծնվել է 1973 թվականի հոկտեմբերի 18-ին), կինոյի և թատրոնի ռուս դերասան, Մոսկվայի նահանգային դրամատիկական թատրոնի գեղարվեստական ղեկավար, Ռուսաստանի Դաշնության ժողովրդական արտիստ (2008 թվականից)։ Սերգեյը և Իրինան ամուսնացել են 2000 թվականին և բաժանվել 2015 թվականին։

Իրինա Բեզռուկովան վարում է առողջ ապրելակերպ, բացառապես չի օգտագործում ալկոհոլ ու ծխախոտ։

Մասնակցություն հեռուստանախագծերին 
2004 թվականին Իրինա Բեզռուկովան մասնակցել է ֆրանսիական «Ֆորտ Բոյար» հեռուստախաղի ռուսական տարբերակի նկարահանումներին, որ կոչվել է «Ֆորտ Բոյարի բանալիները» (): Թիմը, որի կազմում եղել են Դմիտրի Գուբերնիևը, Ելենա Քսենոֆոնտովան, Սերգեյ Սելինը, Աննա Տերեխովան ու Անդրեյ Մերզլիկինը, շահել է 56840 ռուբլի։ Իրինա Բեզռուկովան մասնակցել է «Сто к одному» հեռուստախաղի 2016 թվականի մայիսի 8-ի թողարկմանը. «Աստղի» թիմում ընդգրկված են եղել Ռոդիոն Բարիշևը, Ալեքսանդրա Ուրսուլյակը, Գլաֆիրա Տարխանովան և Դմիտրի Միլլերը։ 2016 թվականի հոկտեմբերի 8-ին Իգոր Միրկուրբանովի հետ մասնակցել է «Ո՞վ է ուզում դառնալ միլիոնատեր» հեռուստախաղին. նրանք վաստակել են 200 000 ռուբլի։

Արվեստ

Դերեր թատրոնում 
 Մոսկվայի նահանգային դրամատիկական թատրոն
 2014 – «Անվերջ ապրիլ» (, ըստ Յարոսլավ Պուլինովիչի համանուն պիեսի, բեմադրող ռեժիսոր՝ Աննա Գորուշկինա) – Վենիամինի մայրը

Ֆիլմագրություն

Դերասանական աշխատանքներ

Հնչյունավորում 
 1993 – Աննա թագուհու գաղտնիքը, կամ Հրացանակիրները երեսուն տարի անց – Լուիզա-Ֆրանսուազա դե Լավալյեր (Կատրի Խորմայի դերը)
 2004 – Ջեք փոթ Մոխրոտի համար – «Ոսկե ձկնիկ»
 2004 – Մայրաքաղաքային հուշանվեր (մուլտֆիլմ) – Իրա, մոդել
 2006 – Իշխան Վլադիմիր – Աննա Բյուզանդացի
 2008 – Про Федота-стрельца, удалого молодца (մուլտֆիլմ) – արքայադուստր
 2010-2015 – Хуторок – Զինա

Աուդիոգրքեր
 «Азазель» – Ա. Բեժեցկայա
 «Про Федота-стрельца» – Մարուսյա
 «Հեքիաթներ Սերգեյ և Իրինա Բեզռուկովների կատարմամբ» ()

Մասնակցություն տեսահոլովակներին
 2004 – «Не моя, чужая, незнакомая», Վլադիմիր Ասիմով
 2013 – «Океан стеклянных слёз», Ռոքսանա Բաբայան
 2015 – «Сон, где мы вдвоём», Ստաս Միխայլով (տեքստը՝ Միխայիլ Գուցերիևի, երաժշտությունը՝ Ստաս Միխայլովի)

Պարգևներ 
 2015 – սուրբ Սերգեյ Ռադոնեժսկու նշան (Մոսկվայի մարզի պատվավոր մրցանակ) – հասարակական ու բարեգործական բեղմնավոր գործունեության և Մերձմոսկովյան տարածաշրջանի կյանքին ակտիվ մասնակցության համար

Ծանոթագրություններ

Արտաքին հղումներ
 Իրինա Բեզռուկովայի էջը Ինստագրամում
 Ирина Безрукова. Краткая биография, фильмография.  // ruskino.ru
 Ирина Безрукова. Биография. Сайт «Актёры советского и российского кино» // rusactors.ru 
 Профиль звезды. Ирина Безрукова. Биография. //  7days.ru
 Ирина Безрукова. Биография, фильмография, фото, новости. Сайт «Вокруг ТВ» // vokrug.tv
 Ирина Безрукова. Обзор фильмов с участием актрисы, фотографии. // afisha.ru
 Звёзды. Персоналии. Ирина Безрукова. Биография, фильмография.  // russia.tv
 Ирина Безрукова: «Для создания уюта и гармонии в семье нужно уметь контролировать себя».  Сайт «Жёны знаменитостей» // starwives.ru (9 января 2012 года)
 Наталья Кожина. Ирина Безрукова: «Победа ради победы мне неинтересна». Газета «Аргументы и факты» // aif.ru (19 ноября 2016 года)

Ռուս դերասանուհիներ
Ռուս հաղորդավարուհիներ
Ռուս հասարակական գործիչներ
Խորհրդային դերասանուհիներ